CELEX: 32013D0386
Language: et
Date: 2013-07-15 00:00:00
Title: 2013/386/EL: Nõukogu otsus, 15. juuli 2013 , millega pikendatakse otsusega 2011/465/EL Guinea Vabariigi suhtes kehtestatud sobivate meetmete kohaldamisaega ja muudetakse kõnealust otsust

17.7.2013   
            
            
               ET
            
            
               Euroopa Liidu Teataja
            
            
               L 194/8
            
         NÕUKOGU OTSUS,
   15. juuli 2013,
   millega pikendatakse otsusega 2011/465/EL Guinea Vabariigi suhtes kehtestatud sobivate meetmete kohaldamisaega ja muudetakse kõnealust otsust
   (2013/386/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 (1) ja mida on viimati muudetud Ouagadougous 22. juunil 2010 (2) („AKV-ELi partnerlusleping”), eriti selle artiklit 96,
   võttes arvesse nõukogus kokku tulnud liikmesriikide valitsuste esindajate sisekokkulepet AKV-EÜ partnerluslepingu rakendamiseks võetavate meetmete ja järgitavate menetluste kohta, (3) eriti selle artiklit 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu otsusega 2011/465/EL (4) kehtestati Guinea Vabariigi („Guinea”) suhtes AKV-ELi partnerluslepingu artikli 96 lõike 2 punkti c kohased sobivad meetmed.
            
         
               (2)
            
            
               Nimetatud otsuses 2011/465/EL, mida on pikendatud ja muudetud nõukogu otsusega 2012/404/EL, (5) on sätestatud, et Guineaga tehtava koostöö taastamine eeldab kahe vahe-eesmärgi täitmist: pädevad ametiasutused koostavad ja võtavad enne 2012. aasta lõppu vastu üksikasjaliku ajakava parlamendivalimiste korraldamiseks ning toimuvad vabad ja läbipaistvad parlamendivalimised.
            
         
               (3)
            
            
               Sõltumatu riikliku valimiskomisjoni esimees esitas ajakava, mille kohaselt korraldatakse parlamendivalimised 12. mail 2013. Sellega luges nõukogu esimese vahe-eesmärgi täidetuks.
            
         
               (4)
            
            
               Otsus 2011/465/EL kehtib kuni 19. juulini 2013, vastavalt otsusega 2012/404/EL tehtud pikendamisele ja muutmisele.
            
         
               (5)
            
            
               13. aprillil 2013 määrati presidendi dekreediga parlamendivalimiste toimumise kuupäevaks 30. juuni 2013. Guinea Ülemkohtule seatud õiguslik tähtaeg valimiste lõpptulemuste avaldamiseks on pärast 19. juulit 2013.
            
         
               (6)
            
            
               Sellest tulenevalt on vaja pikendada otsusega 2011/465/EL võetud sobivate meetmete kohaldamisaega 12 kuu võrra. Samuti on vaja pikendada nende meetmetega kehtestatud vabade ja läbipaistvate parlamendivalimiste korraldamiseks Guineas ette nähtud tähtaega 2013. aasta oktoobri lõpuni,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2011/465/EL artiklis 3 asendatakse kuupäev „19. juulil 2013” kuupäevaga „19. juulil 2014”.
   Artikkel 2
   Otsuse 2011/465/EL lisas täpsustatud sobivate meetmetega Guineale kohustuseks tehtud vabade ja läbipaistvate parlamendivalimiste korraldamise tähtaega pikendatakse kuni 31. oktoobrini 2013.
   Artikkel 3
   Käesolev otsus jõustub selle vastuvõtmise kuupäeval.
   
      Brüssel, 15. juuli 2013
      
         
            Nõukogu nimel
         
         
            eesistuja
         
         V. JUKNA
      
   
   
      (1)  EÜT L 317, 15.12.2000, lk 3.
   
      (2)  ELT L 287, 4.11.2010, lk 3.
   
      (3)  EÜT L 317, 15.12.2000, lk 376.
   
      (4)  ELT L 195, 27.7.2011, lk 2.
   
      (5)  ELT L 188, 18.7.2012, lk 17.